Tatarbunary

Tatarbunary (ukrainsk Татарбунари; rumensk Tatarbunar; russisk Татарбунары, tyrkisk Tatarpınarı) er en liten by i Odesa oblast (fylke) sørvest i Ukraina. Den er det administrative senteret i Tatarbunarskyj rajon (kommune) og ligger nord i Donaudeltaet, i Budjak, omkring 100 km sørvest for Odesa.

Byen har omkring 11 000 innbyggere (2011) og ligger ved munningen av elven Kohylnyk i Sasyksjøen.

Stedet oppstod antagelig på 1500-tallet, da området var under tyrkisk herredømme. Navnet betyr «tatarbrønnen», og ble gitt av bessarabiabulgarerne. 

I 1924 kom Tatarbunary-opprøret, en folkeoppstand som ble støttet av bolsjevikene. 

 Eksterne lenker 


Kategori:Byer i Odesa oblast